Kultura Maribor

Festival Lent: PATETICO
2026-06-26 20:30 (Europe/Paris) | Minoriti, Sodni stolp, Maribor
Patetico je edinstvena slovenska glasbena zasedba. S svojim pokom in prapokom ter čarobnim prepletom zvoka in besed, ki v svojem alkimističnem združevanju glasbenih in literarnih prvin, danes pogosto zaničevani besedi »patetika« vnovič vrača plemenit pomen. Tokrat se niso prepuščali naključjem, ko so ustvarjali večnost. Nastala je nova, slovenska glasba, profesionalno ustvarjena in avtentična: projekt Armadilo. Zakaj Armadilo? Ker se sliši kot dirkalni konj na začetku svoje poti, ker ima trdo kožo kot naša življenja ali ker je misel, da obstaja galaksija Armadilo nekje od pete dimenzije naprej, čudovita metafora. Armadilo pomeni glasbo, ki ni več samo zvok, ampak prostorsko-čustvena izkušnja, je ustvarjalno polje s popotniki med dimenzijami in svojim zvočnim zemljevidom. DOGODEK
Patetico
Festival Lent 2026 – Sodni stolp
Minoriti, Sodni stolp, Maribor
Petek, 26. 6. 2026, ob 20.30 ZASEDBA
Arsenije Krstić, klavir
Tadej Kampl, bas
Janez Gabrič, bobni
Nika Perunović, vokal VSTOPNICE
17 € sedišče (do 24. 6.) / 22 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje.
Popust velja za nakupe do vključno 30. aprila.Popusti in druge ugodnosti se ne seštevajo. Več o ugodnostih in nakupu vstopnic na nofollow noreferrer _blank www.festival-lent.si. ORGANIZATOR
Glavni organizator Festivala Lent je Narodni dom Maribor.
Preberi več na nofollow noreferrer _blank www.festival-lent.si.

Povezava do originalnega članka

Ena + ena = tri
2026-06-26 19:00 - 20:00 | Maribor center / Trg Najstarejše trte
Trije cirkuški umetniki združujejo žongliranje, akrobatiko in klovnovski humor v družinsko predstavo, ki skozi igro in prijateljstvo z občinstvom prinaša smeh in sproščen cirkuški kaos.
Jakob Bergant, Camilo Acosta Mendoza in Markos Teklu so trije izkušeni cirkuški umetniki (žongler, klovn in akrobat), ki so se združili iz želje oziroma potrebe, da naokoli »zganjajo cirkus«. Njihova predstava za celo družino, ki temelji na prijateljstvu in igri (vosti) med njimi in z občinstvom, vas bo nasmejala in vam polepšala dan.
Trajanje: 25 minut

Povezava do originalnega članka

Rajanje z Romano
2026-06-26 18:30 - 19:00 | Maribor center / Vetrinjski dvor
Pesmi za otroke, ki jih s toplino in iskrenostjo poje Romana Krajnčan, nas popeljejo v svet, kjer je glas dovolj velik za vse – od najmlajših do najstarejših.
Kdor hoče peti otrokom, mora imeti glas, ki gre čez do-re-mi in nazaj do mi-re-do. A sam glas še ni dovolj. Imeti mora tudi veliko in lepo srce, v katerega gredo vsi otroci – od Anžeta do Žiga pa od Žive do Anke. Tak glas in srce, bi rekel, ima Romana Krajnčan. Zato poje otrokom prave njihove pesmi.« Tone Pavček
Predstava traja 45 minut.

Povezava do originalnega članka

Art kamp
2026-06-26 09:00 - 2026-07-05 00:00 | Maribor center / Mestni park Maribor
Art kamp je dnevni program Festivala Lent, ki nas v zelenem naročju Mestnega parka Maribor razvaja s kulturo, z umetnostjo, znanostjo, s športom, z rekreacijo in zabavo.
Pogrinjamo trate in poti Mestnega parka Maribor za devetnajsti Art kamp – zeleni festival ustvarjalnosti za družine in otroke vseh starosti. Med 26. junijem in 5. julijem 2026 se znova veselimo najboljše družbe – vaše.
Art kamp je dnevni program Festivala Lent, ki nas v zelenem naročju Mestnega parka Maribor razvaja s kulturo, z umetnostjo, znanostjo, s športom, z rekreacijo in zabavo. Art kamp je kreativnost, s katero vzpodbujamo otroke, da rastejo v ustvarjalne ljudi. So ideje, kako lahko iz odpadnih in naravnih materialov izdelamo nekaj uporabnega in se na poti do izdelka učimo različnih spretnosti ter rokovanja z materiali ter orodji. Je priložnost, da spoznamo mojstre, mojstrice in umetnice, umetnike različnih področij, ti pa lahko predstavijo svoje delo in sebe. Je nenazadnje opomin, da se je pomembno igrati, spoznati in družiti, ker so odnosi vse, kar imamo.
Srčno vabljeni vsak dan od petka, 26. junija, do nedelje, 5. julija, med 9. in 13. ter 16. in 20. uro.
Celoten program razkrijemo kmalu.

Povezava do originalnega članka

Simfonični stampedo
2026-06-25 21:00 - 23:00 | Maribor center / Trg Leona Štuklja
Orkester + tolkala = potres!
Kaj se zgodi, ko pred Simfonični orkester SNG Maribor stopi šest vrhunskih tolkalcev? Udarni ritmi razburkajo pregovorno razkošni simfonični zvok in še preden boste lahko izrekli: »Orkestrski koncerti pa res niso zame,« vas bo zajel cunami navdušujoče energije, vrtinec odrskega dogajanja pa posrkal v neslutene glasbene svetove, polne nepričakovanih zasukov in presenetljivih obratov. Dodajte še duhovito režijo, nalezljivo energijo ter osupljivo virtuoznost in že je tu prvi festivalski vrhunec! Da gre kljub sproščenosti za koncert, ki zadosti najvišjim umetniškim merilom, pove podatek, da so ga člani zasedbe razvili skupaj s slovitim orkestrom Tonkünstler, ki v svetu velja za enega najuglednejših predstavnikov avstrijske simfonične tradicije, z drznimi sporedi pa dokazuje, da je orkestrska glasba še kako vznemirljiva, sodobna in namenjena najširšemu občinstvu. Edinstvena festivalska izkušnja bo v enaki meri navdušila glasbene poznavalce in ljubitelje. Vse tiste, ki menite, da brez električnih kitar ni koncerta, ki zatrese drobovje in pospeši pulz, pa v trenutku prepričala v nasprotno!
Vstopnice: 28 € sedišče (do 24. 6.) / 33 € sedišče (25. 6.);
za študente in dijake: 5 € popusta na posamezno vstopnico.
Imetniki osebnih kartic Visa OTP lahko vstopnice za Festival Lent 2026 kupite 10 % ceneje. Popust velja za nakupe do vključno 30. aprila.

Popusti in druge ugodnosti se ne seštevajo.

Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Festival Lent: Stand Up Lent
2026-06-25 00:00 - 2026-07-04 00:00 | Maribor center
Mali upor proti resnosti sveta
Svet je včasih kot razmajana komedija – zmešnjava absurda, čudnih likov in nepričakovanih preobratov. In prav zato potrebujemo smeh. Tisti pristen, ki te zgrabi iz trebuha, solzi oči in za trenutek ustavi vse, kar je zunaj. Stand up Lent 2025 je tu, da postane vaša najljubša protiutež vsakdanjosti.
Tudi letos bomo oder prepustili mojstrom besednih akrobacij – komikom, ki znajo iz banalnosti potegniti zlato, iz zmede ustvariti red, in iz resnice… no, še večji smeh. Program bomo razkrivali postopoma, da bo vsak teden nova doza satire, ironije, absurda in tiste vrste humorja, ki te zadene, ko tega najmanj pričakuješ.
Pridite, usedite se v prve vrste in pustite, da vam razmigamo smejalne mišice. Stand up Lent ni le večer za smeh – je mali upor proti resnosti sveta. Ker če se ne znamo smejati… potem je to šele prava fora.

Povezava do originalnega članka

Festival Lent: Otroški lent
2026-06-25 00:00 - 2026-07-04 00:00 | Maribor center / Vetrinjski dvor
Z nami odpirate bonboniero Lenta!
Zakaj imamo ljudje tako radi bonboniere? Ker je v njih nekaj prav posebnega – vsaka sladkarija je drugačna, vsak košček skriva svoje presenečenje in svojo zgodbo. Okušamo jih počasi, enega za drugim, in se veselimo vsakega novega grižljaja. In prav tako bomo letos skupaj odkrivali program Festivala Lent 2025 – počasi, z užitkom in otroškim navdušenjem!
Festival Lent bo tudi letos kot velika pisanica sladkih trenutkov. Vsak teden vam bomo razkrili novo presenečenje, nov “sladkorček”, ki vas bo nasmejal, razveselil ali navdušil. Do začetka junija boste tako lahko sestavili svojo čisto posebno festivalsko bonboniero – polno dogodivščin, igre, glasbe, pravljic in čarobnosti.
Vabljeni, da skupaj z nami odpirate bonboniero Lenta! Naj vsak otrok, majhen ali velik, najde svoj najljubši okus.

Povezava do originalnega članka

Festival Lent: Vetrinjski dvor
2026-06-25 00:00 - 2026-07-04 00:00 | Maribor center / Vetrinjski dvor
Po poti utripov. Po lokacijah navdiha. To je Lent.
Atrij leta 2011 prenovljenega Vetrinjskega dvora, katerega korenine segajo vse do 13. stoletja, je ena najpomembnejših in najbolj prepoznavnih meščanskih hiš v Mariboru.
Ta zgodovinski prostor danes ponuja dom za kar tri različne festivalske programe, ki skupaj ustvarijo nepozabno vzdušje in bogato kulturno izkušnjo. Najprej ga napolni otroški živ-žav, ko najmlajši obiskovalci uživajo v vsebinsko bogatih in zabavnih dogodkih. Nato atrij postane prostor smeha in zabave, ko na festivalu stand-up komedije StandUpLent zvenijo salve smeha in občasne solze, ki nastanejo ob neverjetnih nastopih humoristov. In ko dan preide v večer, atrij oživi z glasbenimi ritmi Društva KUD Coda, ki je že dolgo znano po svoji ljubezni do rock glasbe. Ta preplet žive energije, smeha in glasbe v Vetrinjskem dvoru ustvarja edinstveno prizorišče, kjer se zgodovina in sodobnost srečata v popolni harmoniji.

Povezava do originalnega članka

Festival Lent: Sodni stolp
2026-06-25 00:00 - 2026-07-04 00:00 | Maribor center / Sodni stolp
Lent pleše z mestom. Lent potuje z nami.
Sodni stolp, s svojo dolgo in bogato zgodovino, zagotovo sodi med najbolj fascinantna prizorišča Festivala Lent, ki že od svojih začetkov navdušuje obiskovalce s svojo edinstveno atmosfero. Stolp, ki je skozi stoletja preživel številne preobrazbe, je leta 2022 doživel temeljito prenovo, ki je njegovemu prostoru dala novo življenje, ob tem pa ohranila vse čare preteklosti.
Danes ponuja intimno in posebno vzdušje, idealno za manjše, a zelo kakovostne koncerte, na katerih nastopajo raznoliki, pretežno slovenski izvajalci. Vsak nastop v tem zgodovinskem okolju pridobi dodatno vrednost, saj obiskovalci doživijo glasbo v intimnem prostoru, kjer se zgodovina in sodobna umetnost prepletata v nepozabnem doživetju. Sodni stolp tako ostaja ena izmed najbolj priljubljenih destinacij festivala, kjer se sliši vse od akustičnih glasbenih večerov do energičnih nastopov mladih talentov.

Povezava do originalnega članka

Festival Lent: Minoriti
2026-06-25 00:00 - 2026-07-04 00:00 | Maribor center / Minoriti ; Avditorij Lutkovnega gledališča Maribor
Tam, kjer Lent zaživi. Po poteh, kjer Lent navduši.
Oder v prenovljenem kompleksu Minoritskega samostana predstavlja eno najbolj očarljivih prizorišč Festivala Lent, kjer se odvijajo številni dogodki, kot so komedije, priznani JazzLent ter legendarni afterji. Za Festival Lent je to prizorišče prav posebnega pomena, saj je skoraj kot povratek domov, v samo srce dogajanja.
Od leta 1993, ko so se na tem območju med ruševinami začeli rojevati nepozabni glasbeni, otroški in after dogodki, je Minoritski samostan postal pomemben del zgodovine festivala, ki ga danes zaznamujejo spomini in nova doživetja.

Povezava do originalnega članka

Festival Lent: Glavni oder
2026-06-25 00:00 - 2026-07-04 00:00 | Maribor center / Trg Leona Štuklja
Lentamo tam, kjer se dogaja. Lentamo, kjer je najbolje.
Glavni oder Festivala Lent se je po selitvi veličastnega plavajočega odra iz zaliva pri Vodnem stolpu ustalil na največjem trgu v Sloveniji, Trgu Leona Štuklja, ki je bil prenovljen leta 2011 in poimenovan po enem največjih slovenskih olimpijcev.
Prizorišče sredi mestnega jedra se v času festivala spremeni v srce kulturnega dogajanja, kjer se vsak večer zvrstijo vrhunski koncerti domačih in tujih izvajalcev, gledališke in plesne predstave ter nastopi udeležencev največjega slovenskega folklornega festivala – Folkarta.
Ta edinstvena kombinacija tradicije, glasbe in urbanega utripa privablja množice obiskovalcev ter ustvarja nepozabno festivalsko vzdušje pod zvezdami.

Povezava do originalnega članka

bambus
2026-06-20 21:00 | Maribor center / KČ Minoriti
Kolektiv bambus se primarno ukvarja z uglasbeno avtorsko poezijo, ki jo na svojevrsten način razvijajo v žanrsko raznoliko performativno-zvočno izkušnjo. Pričakujete lahko vse od rocka, metala, jazza, do improviziranih obratov med pesniškimi verzi.
Kolektiv po Sloveniji nastopa od izdaje prvega albuma neskončno dolgi pogovori, julija 2024. Izšel je pri Dveh lunah, zavodu za poetizacijo sveta, v koprodukciji s KMŠ in KID KIBLA. Album vključuje avtorske skladbe in priredbo pesmi Ta stol Marka Breclja, s čimer sta se avtorja želela pokloniti dediščini uglasbene poezije pri nas. Mentorja neskončno dolgih pogovorov sta bila pesnica Nina Medved in glasbenik Samo Šalamon.
Poleg Šalamona so na albumu sodelovali tudi Boštjan Gombač, Žan Cesar in drugi. Na začetku sta duet bambus sestavljala pesnica Alja Pušič in glasbenik Gašper Drev, avtorja albuma. V razširjeni zasedbi so se jima pridružili bobnar Tin Matuš, pianist Jakob Korošec in kitarist Jakob Podlesek.
Izvedba gostovanja v sodelovanju z Lutkovnim gledališčem Maribor in KČ Minoriti.
Nakup vstopnic –> TUKAJ

Povezava do originalnega članka

AGRFT 80
2026-06-20 20:00 | Maribor center / SNG Maribor
Ob jubileju Akademije bo pogovor osvetlil njen razvoj, pomen in vlogo v izobraževalnem, gledališkem in filmskem prostoru. Skozi spomine in premisleke sodelujočih bo začrtana pot od njenih začetkov do danes, z vpogledom v ključne dosežke, ambicije in izzive, ki so jo oblikovali. Jubilej tako ni le priložnost za obujanje preteklosti, temveč tudi za razmislek o njenem sedanjem položaju in prihodnjih usmeritvah.
Spletna razstava ta pogled dopolnjuje z izborom arhivskega gradiva, ki razkriva njene preobrazbe skozi čas. Posebej izpostavlja prostorske pogoje, ki so Akademijo bistveno zaznamovali, saj je desetletja delovala v neustreznih razmerah frančiškanskega samostana. Prav soočenje z lastno zgodovino – tudi z njenimi manj izpostavljenimi plastmi – odpira vprašanja o identiteti institucije danes in njenem razvoju v prihodnje.
Razstava bo od 8. junija 2026 dostopna na spletni strani www.agrft80.si.

Povezava do originalnega članka

Ladje
2026-06-20 18:00 | Maribor center / SNG Maribor
Predstava Ladje ne bi bila mogoča brez skupnosti, ki jo je pomagala oblikovati na najrazličnejše načine. Hvala za veter v jadra Zavodu za turizem, kulturo, mladino in šport Kanal, Slovenskemu narodnemu gledališču Nova Gorica, Gledališkemu društvu Kontrada Kanal, Jožefu Kodelji, Doroteji Kodelja, Tanji Lemut, Miroslavu Madonu, Anici Madon, Silvestru Jakopiču, Jasmini Jakopič, Maji Simoneti, Anki Garlatti, Egonu Cijanu, Polonci Cijan, Matevžu Cijanu, Ines Cijan, Ivanu Jederliniču, Tatjani Kolenc, Sašu Štihu, Medei Novak, Bojanu Peršetu, Barbari Fajdiga Perše, Klemnu Korbarju, Neži Perše, Matiji Peršetu, Lei Korbar, Ivanu Križniču, Ireni Križnič, Niki Šimac, Petru Mignozziju, Nadi Likar Lazovski, Dragiju Lazovskemu, Barbari Mlinar, Lijani Jurečič, Primožu Kožuhu, Matejki Bucik in Gorazdu Ipavcu.
Avtorska gledališka predstava Ladje temelji na resničnih zgodbah slovenskih izseljencev, predvsem tistih, ki so v različnih zgodovinskih obdobjih odšli v Avstralijo in Argentino. Izhaja iz izkušenj ljudi, ki so zaradi ekonomskih stisk, političnih pritiskov in strahu pred vojsko zapuščali dom ter se podajali na negotovo pot čez gozdove, meje in oceane. Uprizoritev preizprašuje pojem doma ter oblikovanje identitete in pripadnosti skupnosti. Osredotoča se na trenutek odločitve za pogosto nepovraten odhod – čez mejo, na drug kontinent, na drugo poloblo – ter na točko slovesa, kjer skuša razumeti okoliščine in notranje razloge odhoda.
Besedilo prepleta citate iz knjige Med srečo in svobodo Brede Čebulj-Sajko ter izpovedi tistih, ki so odšli, in tistih, ki so ostali. Iz omenjene knjige so v predstavi citirana pripovedovanja Marte Obleščak, Andreja Obleščaka, Pavle Gruden, Vinka Ovijača, Billa Mariniča in Frida Mavka.
Nakup vstopnic

Povezava do originalnega članka

1974
2026-06-20 18:00 | Maribor center / SNG Maribor
Zahvaljujemo se Nedi R. Bric, Daši Doberšek, Linnu Julianu Koletniku, Janu Krmelju, Vorancu Mandiću in Dragi Potočnjak.
Leta 1974 Marko Brecelj izda znameniti Cocktail, Jugoslavija v nogometu z 9 proti 0 premaga Zair (kar skoraj privede do diplomatskega škandala), japonski narednik Hiroo Onoda po tridesetih letih skrivanja na Filipinih izve, da je druge svetovne vojne konec, Muhammad Ali v dvoboju onesposobi Foremana in znova osvoji naslov boksarskega prvaka, ABBA zmaga na Evroviziji, turška vojska zasede več kot tretjino Cipra in postavi razmejitev, ki je v veljavi še danes, ekspresni vlak se na poti iz Beograda v Zagrebu iztiri, pri čemer umre 153 ljudi, z Revolucijo nageljnov se konča fašistična diktatura na Portugalskem …
Predstava 1974 je transgeneracijska dokumentarna fikcija, ki temelji na osebnih zgodbah ustvarjalk_cev. Pripovedi iz sedemdesetih let rastejo iz takratnih stanovanj ter se povezujejo s številnimi lokalnimi in globalnimi dogodki. Predstava orisuje mrežo življenjskih usod, raztegnjenih skozi čas, zaznamovanih s potovanji in selitvami. Predvsem pa govori o gledališču samem.
Nakup vstopnic

Povezava do originalnega članka

Račun, prosim / L'Addition (UK/FR)
2026-06-19 20:30 - 21:40 | Maribor center / Slovensko narodno gledališče Maribor
Gledališka predstava
Dva umetnika, ujeta v eni sami sceni: gost natakarju naroči pijačo. Nato stvari uidejo nadzoru. Scena se ponavlja znova in znova in se spiralno zavrti v neobvladljiv kaos. Ali spremljamo spiralo nočne more ali groteskno farso? Vloge se nenehno menjavajo: kdo streže in kdo je strežen?
Predstava je nastala pod režijsko taktirko umetniškega direktorja Tima Etchellsa iz skupine Forced Entertainment ter v sodelovanju z izjemnim duetom Bert & Nasi. Iz preprostih materialov ustvarjajo kompleksno, duhovito in eksplozivno uprizoritev; raziskujejo mehanizme gledališča in odnose moči – a na koncu nekdo vedno plača račun.

Povezava do originalnega članka

Nafta
2026-06-19 20:00 | Maribor center / SNG Maribor
Nafta je performativni mozaik, ki združuje postopke predavanja, dokumentarnega gledališča, zvočne instalacije in manifesta. Predstava raziskuje prepletene svetove podatkovnega kapitalizma, črpanja nafte in radikalnih kolektivnih akcij. Uprizoritev skozi dva dela, Antropocen in Pirocen, črpa iz obsežnega arhiva, v katerem se glasovi subverzivnega podkasta (O.I.L.) prepletajo z življenji in deli članic in članov umetniškega kolektiva R.Mutt.
Nafta je produkt geološkega naključja. Ni naključje, da je to tudi zgodba dokumentarista, povezanega z naftno industrijo, ruske nevrologinje, razdvojene zaradi vojne, premožne poljske anarhistke, ki se je odpovedala svoji preteklosti, nemškega glasbenika, ki sproti briše lastno glasbo, in danske umetnice, katere performans nehote omogoči vzpon dejanskih skrajnežev.
Nafta je zgodba o zavetjih v času konca sveta, o utopiji v času, ki na videz ne dopušča alternativ. Avtonomna cona znotraj sveta, ki gori in se seseda sam vase.
Nakup vstopnic

Povezava do originalnega članka

Prizori iz vsakdanjega življenja
2026-06-19 19:30 | Maribor center / SNG Maribor
Produkcija nastaja iz vsakdanjega: iz življenjskih situacij, odnosov in trenutkov, ki jih pogosto spregledamo.
»Miza za dva z izpraznjenima kavnima skodelicama z usedlino na dnu, steklena kozarca in prazna steklenica martinija, dogorela sveča, samo še vosek na krožničku, zmečkan košček papirja … Nekdo je bil tukaj in je odšel.«
Ti dve zgovorni povedi izpod peresa Georgija Gospodinova sta bili intonacija, razpoka v semester, katerega rezultat je nastajal na podlagi improvizacij in predstavlja vstopno točko v iskanja lastnega odrskega jezika študentk in študentov.
Nakup vstopnic

Povezava do originalnega članka

Jaz, David
2026-06-19 17:00 | Maribor center / SNG Maribor
Mentorja in mentorica
Gledališka režija doc. Žiga Divjak, Dragan Živadinov
Umetniška produkcija doc. Mija Špiler
Če je spol normativna kategorija, opredeljena s civilizacijskimi pričakovanji, potem implicira tudi obstoj teles onkraj – teles, ki se tako ali drugače ne uvrščajo v tisto, kar je definirano kot normativ. Ta telesa so izključena iz diskurza o tem, kaj naj bi spol bil. Prevladujoči diskurz v najboljšem primeru še vedno pozablja na telesa onkraj, v najslabšem pa jih patologizira in medikalizira. Nasilje nad telesi, ki na različne načine odstopajo od normativnega okvira, je vsakodnevni pojav, ki se pomembno izrisuje tudi v resnični zgodbi Davida Reimerja. Jaz, David poskuša prevprašati prevladujočo binarno dojemanje spola in pričakovanja, ki obstajajo znotraj binarne matrike moškosti in ženskosti.
Nakup vstopnic

Povezava do originalnega članka

Zares
2026-06-18 20:00 | Maribor center / SNG Maribor
Igralka in igralec izvajata svoj eksperiment v dvorani, namenjeni predvsem tonskemu snemanju. Prostor je urejen v modernističnem slogu 50. let prejšnjega stoletja, zgradba pa je bila zgrajena v času Avstro-Ogrske monarhije. Njun eksperiment so navdihnila predavanja fizika Richarda Feynman.
V naravoslovju je eksperiment postopek nadzorovanega opazovanja in merjenja pojavov, ki nam pojasni, zakaj se fenomen dogaja in zakaj se ponavlja. Pomaga nam razlikovati pomembno od nepomembnega in videti znane pojave v novi luči. V naravoslovju eksperiment uspe, če vedno daje enak rezultat. A kako se to odraža v svetu gledališča in performansa? Predstava Zares raziskuje povsem drugačno postavitev. V umetnosti je eksperiment uspešen šele, ko se njegov izid nikoli ne ponovi. Inovativen in konceptualno pogumen avtorski projekt režiserja Tomislava Šobana je nastal v skupnem ustvarjalnem delu z dramaturgom Marinom Lisjakom, igralci in avtorsko ekipo.
NAGRADE
Nagrada za najboljšo predstavo na 34. Marulićevih dnevih (2024)
Nina Violić – nagrada za najboljši igralski dosežek na 34. Marulićevih dnevih (2024)
Livio Badurina – nagrada Mladen Crnobrnja za vlogo na 48. dnevih satire Fadil Hadžić (2024)
Nagrada za najboljšo režijo na 48. dnevih satire Fadil Hadžić (2024)
Velika nagrada na bienalu Stage Design – BiSD (2024)
Nakup vstopnic

Povezava do originalnega članka

1973
2026-06-18 18:00 | Maribor center / SNG Maribor
V uprizoritvi so uporabljene tudi avtorske skladbe zasedbe Mulčer (Samo Kutin, Andrej Fon in Szymon Gasiorek) in skladbe Sama Kutina v soavtorstvu z Enjo Grabrijan.
Ostali glasbeniki, ki sodelujejo s Samom Kutinom pri glasbi za Dodekalogijo 1972–1983, so Jure Boršič, Kaja Draksler, Jošt Drašler, Vid Drašler, Andrej Fon, Szymon Gasiorek, Iztok Koren, Ana Kravanja, Dejan Lapanja, Eduardo Raon in Tea Vidmar.
Uporabljena je tudi glasba s plošče Odpotovanja Tomaža Pengova in druga glasba iz leta 1973.
Leta 1973 Jugoslavija postane evropski prvak v košarki, Fellini posname Amarcord, Pink Floyd izdajo The Dark Side of the Moon, Pengov pa svojo nepozabno ploščo v stranišču. Ameriško psihiatrično združenje umakne homoseksualnost iz svojega priročnika duševnih motenj, konča se ameriško posredovanje v vietnamski vojni, v New Yorku se zgodi prvi klic z mobilnim telefonom in naslednji dan odprejo World Trade Center. Ustanovljena je gobarska družina Nova Gorica, Atletski klub Nova Gorica pa praznuje prvih deset let delovanja. Nova Gorica gosti športne igre delavcev lesne industrije Socialistične Republike Slovenije …
Predstava 1973 je transgeneracijska dokumentarna fikcija, ki temelji na osebnih zgodbah ustvarjalk_cev. Pripovedi iz sedemdesetih let rastejo iz takratnih stanovanj ter se povezujejo s številnimi lokalnimi in globalnimi dogodki. Predstava je del gledališke dodekalogije 1972–1983, orisuje mrežo življenjskih usod, ki se raztezajo skozi čas, zaznamovane s potovanji in selitvami. Predvsem pa je to omnibus o gledališču samem.
Nakup vstopnic

Povezava do originalnega članka

Borštnikov performativ (#80letAGRFT)
2026-06-18 12:00 - 20:00 | Maribor center / SNG Maribor
Trajanje 12:00 – 20:00
Performansi in postavitve so na ogled ves čas.
S seboj prinesite slušalke.
Mentorica doc. dr. Zala Dobovšek
Na dogodku bodo sodelovale študentke in študenti različnih letnikov in smeri.
Borštnikov performativ (#80letAGRFT), prilagojena festivalska verzija 4. Performativnega dne, je nastala v okviru predmeta Performans na drugostopenjskem magistrskem študijskem programu Dramaturgija in scenske umetnosti na Akademiji za gledališče, radio, film in televizijo. Izhodiščni motiv si prizadeva razpreti uprizoritvene potenciale onstran klasičnih oziroma dramskih normativov ter študentkam in študentom ponuditi ustvarjalni prostor, ki omogoča umetniško avtonomijo, angažirano raziskovanje, eksperiment in predvsem realizacijo lastnih kritičnih stališč.
4. izvedba Performativnega dneva je bila tematsko zaznamovana in inspirirana z 80-letnico UL AGRFT.

Povezava do originalnega članka

MRFY: TOTI PRAZNIK
2026-06-17 21:00 | Maribor center / SNG Maribor
Toti MRFY PRAZNIK prihaja v Maribor!
Ko MRFY stopijo na oder, se zgodi nekaj med električnim sunkom in kolektivnim dihanjem istega refrena. Njihov zvok ni le koncert, ampak val, ki te najprej zadene, potem pa odnese s sabo – nekje med surovo energijo, nalezljivimi melodijami in tistim občutkom, da si točno tam, kjer moraš biti.
“Toti praznik” ni le ime, ampak obljuba večera, kjer se vsak verz zasidra malo globlje, vsak beat pa premakne množico v enoten ritem. To je prostor, kjer se indie duh sreča z eksplozijo čustev, kjer glasba ni kulisa, ampak glavni lik zgodbe.
Če si pripravljen na noč, ki ne bo ostala samo v spominu, ampak se bo še dolgo vrtela v glavi kot najljubši komad na repeat, potem veš, kam spadaš.
–> . Vstopnice za ta dogodek so na voljo prek sistema Eventim.

Povezava do originalnega članka

BREZODRA
2026-06-17 18:00 - 2026-06-26 21:00 | Trg Leona Štuklja 2, Kulturni inkubator (Koroška cesta 18) in ulice mesta Maribor
etošnja edicija od 17. do 26. junija

KDAJ: OD 17. DO 26. 6. 2026
KJE: Kulturni inkubator (Koroška cesta 18), ulice mesta Maribor in novo vzpostavljeno začasno prizorišče Mrežnega centra sodobne plesne umetnosti na Trgu Leona Štuklja 2
V času festivala bodo različni kraji v mestu postali zbirališča.
Program za vsak naslednji festivalski dan bo nastajal vsak dan znova.
Vsak dan bomo z drugimi delili nekaj, kar še ni dokončano.
Od 18. junija dalje pa se bo vsak dan ob 18. uri nekje v mestu pojavila “miza”.
Okoli nje se bodo zbrali umetniki, sosedje, obiskovalci, prijatelji in neznanci.
Morda bo performans.
Morda pogovor.
Morda obed.
Morda ne bo nič drugega kot čas, ki ga preživimo skupaj.
Ni vam treba vedeti, kaj se bo zgodilo, da bi prišli.
Pravzaprav je to morda najboljši način, da začnete.
Iščemo način, kako festival plesati skupaj, namesto da bi ga pripravili za vas.
Pridružite se naši “mizi”.
Ne glede na to, ali boste ostali le za hip ali ves večer, bo vaša prisotnost del tega, kar se
bo odvilo.
Kar se bo zgodilo, bomo ustvarili skupaj.
BREZODRA presega žanrske in disciplinske ločnice. Je kuratorska pobuda, ki razume festival kot prostorsko-časovni »vsebnik« – inkubator odprtih procesov, ustvarjalnih gest, pogovorov, začasnih skupnosti in eksperimentov, ki ne stremijo nujno k institucionalno prepoznavnim oblikam umetniške produkcije.
Pobuda izhaja iz sodobnoplesnega konteksta, a ga hkrati radikalno razpira. Ples tukaj ni razumljen kot avtonomna disciplina, temveč kot nosilec posebnega epistemološkega potenciala – kot vednost, ki se izraža prek telesa, časa, prostora in relacij, ter lahko prispeva k razmisleku o kulturni produkciji onkraj tržno-institucionalnih parametrov.
Deluje kot odziv na sistemske neenakosti in marginalizacijo sodobnega plesa, ter namesto utrjevanja meja predlaga simbolni in produkcijski obrat: postane gostitelj katerega znanje, metode in viri postanejo del skupnega umetniškega in družbenega dobrega.
BREZODRA je odprt, velikodušen prostor rezoniranja teles, discplin in temporalnosti, ki svoje merilo uspeha, meri v globini odnosov, odmevnost izmenjav in trajnost vzpostavljenih povezav. Festival obravnava mesto kot svoje prizorišče in srečanje kot svojo obliko. Umetniški prispevki se lahko udejanjajo kot predstave, skupinske prakse, pogovori, zvočne krajine ali celo nevidne, a močno občutene izmenjave, ki kljub svoji efemernosti oblikujejo pomembne vezi in odpirajo prostor za drugačne načine delovanja.
BREZODRA iz paradigme festivala kot serialnega predstavitvenega zaporedja zaključenih in zaprtih del predlaga relacijsko členjenje procesov — procesov ustvarjanja, srečevanja, deljenja, gledanja, vstopanja in vključevanja na relaciji med mestom in ustvarjalnimi procesi, med ustvarjalno skupnostjo in skupnostjo, ki vstopa. Kar vznikne, je relacijska arhitektura festivala in sprotno generirajoča se struktura programa, ki se formira v času njegovega odvijanja. Festival se tako ne predstavlja občinstvu, temveč nastaja v srečanju teles ustvarjalne skupnosti in teles publike — kot začasna, skupno ustvarjena praksa procesa ‘biti skupaj’.
V času trajanja festivala bo ustvarjalna skupnost vsak dan od 18. do 26. junija ob 18. uri umeščala mizo na izbrane, naključne lokacije po mestu. Omizje bo za kratek čas predlagalo prostor javne predstavitve in hkrati prostor formiranja javnosti. Vsak dan se bo delilo nekaj nedokončanega.
Vsak dan se odločimo, kam bomo šli jutri. Pridite enkrat. Pridite večkrat. Pridite po naključju. Pripeljite prijatelja. Prinesite apetit. Morda je prav to najbolj vztrajna gesta festivala: iskati načine, kako plesa ne le predstavljati, temveč kako festival skupaj plesati.
Umetniška usmeritev letošnje edicije BREZODRA je LAHKOTNOST. Lahkotnost ni lahka. V današnjem svetu jo je skoraj nemogoče utelešati brez samorazjedajočega dvoma, da si morda stvari zgolj »preveč olajšujemo«. Ta notranji nadzor poraja občutek krivde, ki vsakega od nas zasužnjuje z izčrpanostjo. Toda lahkotnost ni simptom lenobnosti, niti umik pred nemogočo zahtevo. Je prej natančno merilo osebne odgovornosti do sebe in drugega. Lahkotnost je smer, nazor in sinteza odgovornosti pristopanja h kompleksnosti sodelovalnih principov. (Združujemo se v iskanju lahkotnosti.)
Ustvarjalci znotraj skupnosti bodo lahkotnost mislili skozi svoje dnevne festivalske predloge — vsak predlog je poskus, praksa, individualna manifestacija in razumevanje lahkotnosti. Predlog odpiranja prostora, v katerem se lahko nekaj zgodi brez potrebe po (do)končnosti. V tem smislu lahkotnost ni odsotnost napora, temveč drugačna razporeditev pozornosti, napetosti in odločitev. Lahkotnost, ki se vsakič znova preverja, preizkuša in razpira v srečanju med tistimi, ki predlagajo, in tistimi, ki v to vstopajo.
Letošnjo ustvarjalno skupnost BREZODRA sestavljajo tudi nekateri lanski ustvarjalci in ustvarjalke Petja Golec Horvat, Jasmina Križaj, DISKOlektiv, Anja Bornšek, Tina Valentan, Jaka Bombač, Igor Dobričić, Tajda Lipicer, Chrissi Lederhaas, Toni Soprano Meneglejte, Tomaž Tomljanović, Filip Klančnik, idr.
_____

Produkcija: NAGIB (zanj Petra Hazabent)
Produkcijska ekipa: Sara Karin Bedenik, Maja Voglar Rodošek, Tara Ukmar
Odnosi z javnostmi: Zala Koren
Tehnična pomoč: Jernej Osim
Fotografije: Sara Karin Bedenik in Ramaida Osim
Partnerji: MKC Maribor + Hostel Pekarna, Narodni dom + Vetrinjski dvor, Ustanova Fundacija Sonda + GT22
Zahvala: Plesna Izba Maribor
Finančna podpora: Ministrstvo za kulturo in Mestna občina Maribor

Povezava do originalnega članka

Ocean morje
2026-06-17 18:00 | Maribor center / SNG Maribor
Uprizoritev je nastala po romanu italijanskega pisatelja Alessandra Baricca Ocean morje (1993), ki s svojo fragmentarno strukturo in estetsko razsežnostjo danes velja za ključno delo sodobne italijanske literature. Tako kot roman tudi predstava dogajanje postavlja v oddaljeno in osamljeno letovišče Almayer, pomemben, čeprav začasen dom številnim namernim in naključnim gostom – prišli so z upanjem, da jih bo morje kot zadnje zdravilo rešilo njihovih bolezni.
Zgodbe teh nenavadnih prebivalcev – prežete z izgubljenimi ljubeznimi, razočaranji, brodolomi in večnimi vprašanji – se najprej le rahlo dotikajo druga druge. Prihod skrivnostnega mornarja in pozneje zdravnika razkrije, kako globoko so njihove usode med seboj prepletene, vse pa neizbrisno zaznamuje morje. Morje kot simbol in protagonist postane nenehno spreminjajoča se kulisa, ki odseva in preizprašuje čustvena stanja in preobrazbe.
NAKUP VSTOPNIC

Povezava do originalnega članka

(Brez)časni Brecht
2026-06-17 17:00 | Maribor center / SNG Maribor
Moderatorka Tanja Petrič
Gostje Urška Brodar, Urška P. Černe, Jakob Ribič

Ob 70. obletnici smrti velikega nemškega dramatika, pesnika in gledališčnika Bertolta Brechta (1898–1956) bo okrogla miza posvečena novim in starim prevodom Brechtovih dramskih besedil in njihovim uprizoritvam na slovenskih odrih v zadnjih letih – od Malomeščanske svatbe, Svete Ivane Klavniške in Opere za tri groše do dokumentarne drame Življenje in časi Bertolta Brechta. Beseda bo tekla o tem, kako Brechta prevajati, interpretirati in uprizarjati danes in kakšen vpliv ima na vse omenjeno tudi njegovo teoretično delo.
Dogodek je del programa literarnih prireditev, ki ga sofinancira Javna agencija za knjigo Republike Slovenije.

Povezava do originalnega članka

Mačka na vroči pločevinasti strehi
2026-06-16 20:30 | Maribor center / SNG Maribor
Williamsova Mačka na vroči pločevinasti strehi je natančen psihološki prerez nekega večera v dozdevno popolni ameriški družini. Gledalcu dovoli skoraj voajerski vpogled v razkrajanje skrbno konstruirane družbene podobe. Ameriške sanje, bajno bogastvo, rodovitna bombažna polja in kopica otrok, ki se podijo po hiši, se izkažejo za iluzijo, ki se v drami stopnjuje do skoraj antično tragičnih razsežnosti.
Na praznovanju 65. rojstnega dne Velikega očka, kjer se zberejo vse tri generacije družine Pollitt, se razkrijejo do jedra razjedeni odnosi. Ob soočenju z njegovo boleznijo na površje privrejo pohlep, ljubosumje in prikrivanje, razkrije pa se tudi zlaganost sveta, v katerem ti liki živijo. Zlagane podobe tako presežejo konkretno družinsko situacijo in se razpirajo v širšo, univerzalno človeško izkušnjo.
Nakup vstopnic

Povezava do originalnega članka

Zdravnica
2026-06-16 20:00 | zdravnica
V igri Zdravnica (2019) je večkrat nagrajen britanski dramatik in gledališki režiser Robert Icke medicinsko etiko postavil nasproti verskim in drugim nazorskim prepričanjem, populizmu in strupu javnega mnenja. Do izraza prihajajo kompleksne povezave in vprašanja medicinske etike, ekonomskih pritiskov, identitetnih politik in toksičnih javnih diskurzov. Dramo Zdravnica je Icke avtorsko naslonil na komedijo Arthurja Schnitzlerja Profesor Bernhardi iz leta 1912, protagonista spremenil v protagonistko in problem poglobil s prestavitvijo v sodobnost. Poleg Schnitzlerjeve kritičnosti do dunajskega antisemitizma je Icke v Zdravnico vpeljal vrsto novih motivov in se osredotočil na vprašanje identitete v širšem, filozofskem smislu. Nastala je vznemirljiva politična in družbenokritična igra, ki ni od Schnitzlerjevega časa niti malo manj aktualna in eksplozivna.
NAKUP VSTOPNIC

Povezava do originalnega članka

Gledališče in žalovanje
2026-06-16 18:00 | Maribor center / SNG Maribor
Moderatorka Lana Krmelj
Gostje Jernej Gašperin, dr. Blaž Lukan, dr. Petra Pogorevc

Na odru umirajo kralji, zaljubljenci, junaki, občinstvo pa to fikcijo spremlja z varne razdalje. A kaj se zgodi, ko smrt zares poseže v igralski ansambel? Ko za umrlo igralko, igralcem ostane praznina, ki jo zapolni žalovanje? Kako je mogoče to uprizoriti na gledališkem odru?
Avtorica v knjigi, ki je nastala na osnovi njene doktorske disertacije, izhaja iz petih primerov sodobnih uprizoritev. Žalovanje ter njegova pridružena pojma spominjanje in poslavljanje se v njih pojavljajo kot odziv na izgubo ter narekujejo fokus in modus odrskega uprizarjanja.
Knjiga Gledališče in žalovanje je posvečena spominu na igralca Gašperja Tiča in Jerneja Šugmana, ki sta se oba mnogo prezgodaj poslovila leta 2017 ter v Mestnem gledališču ljubljanskem in SNG Drami Ljubljana za sabo pustila veliko človeško in repertoarno vrzel.

Povezava do originalnega članka

Inkubator
2026-06-16 18:00 | Maribor center / SNG Maribor
Inkubator, nepogrešljivo orodje za reševanje prezgodaj rojenih otrok, simbolizira predanost varovanju vsakega človeškega življenja, tudi tistega, ki še ni biološko samozadostno. Z natančnim uravnavanjem temperature, vlažnosti in kisika ter zmanjševanjem zunanjih dražljajev inkubatorji poustvarjajo razmere v maternici in bistveno prispevajo k preživetju in zdravemu razvoju prezgodaj rojenih otrok. Gledališka raziskava povezuje simboliko inkubatorjev in brutalno sedanjost vojne v Gazi. Prizori inkubatorjev brez elektrike v bolnišnici Al Šifa in novorojenčkov, nagnetenih skupaj, da bi jim bilo toplo, odpirajo vprašanje meja (ne)človeškosti.
Oliver Frljić je poskušal podoben projekt ustvariti v Nemčiji, kjer v zadnjem času največ deluje, vendar zaradi tamkajšnjega zatiranja vsakršnih propalestinskih glasov to ni bilo mogoče. Tako se je znova povezal s Slovenskim mladinskim gledališčem, v katerem je poprej ustvaril nekaj svojih najbolj odmevnih (in kontroverznih) projektov.
NAKUP VSTOPNIC

Povezava do originalnega članka
